KUNINGRIIGI TUUL
Tere tulemast taas saatesarja Kuningriigi tuul.
Oleme sarja viie aasta jooksul käsitlenud tihti
rahvaste ja Iisraeli suhteid.
Viimase kolme aastaga
on Iisraeli suhe teiste rahvastega radikaalselt muutunud
ja muutuse taga on tugev palve.
Tänases saates vaatame lähemalt,
kuidas Jumal on vastanud palvetele rahvaste ja Iisraeli suhete teemal.
Vaatame esmalt, milline tohutu murrang
on viimase kolme aastaga toimunud Aafrika ja Iisraeli vahelistes suhetes.
1973. aastani olid Aafrikal Iisraeliga soojad suhted.
Olukord muutus radikaalselt Yom Kippuri sõja ajal 1973. a
ja enamik Aafrika riike katkestas toona suhted Iisraeliga.
2013. a oktoobris
korraldati Jeruusalemmas esimene Aafrika juhtide tippkohtumine,
kus paljude Aafrika maade valitsuste otsustajad ja eestpalvetajad
tulid Jumala ette paluma täispööret Aafrika ja Iisraeli suhetesse.
Kuningriigi tuule sarja 3. osas
rääkisime Aafrika juhtide esimesest tippkohtumisest.
Kohtumise algataja ja juht Olusegun Olanipekun
rääkis toona tippkohtumise eesmärkidest järgmist:
Aafrika juhtide tippkohtumise nägemus
on ühendada Aafrika ja Iisrael.
Tahame luua
ideede ja teabevahetuse maantee.
Siis saab Aafrika olla õnnistuseks Iisraelile ja Iisrael Aafrikale.
Lõuna-Aafrika parlamentäär Kenneth Meshoe
rääkis suhete katkemisest ja selle tagajärgedest järgmist:
1960. aastail ja kuni 1973. aastani
oli paljudel Aafrika maadel Iisraeliga lähedased suhted.
Kui paljud teist usuvad 1. Moosese 12:3?
Issand ütleb seal: "Ma õnnistan neid, kes sind õnnistavad,
ja panen vande alla need, kes sind neavad."
Kui Sambia suhted Iisraeliga korras olid,
oli selle valuuta isegi dollarist tugevam.
Kui Iisraeli ja Egiptuse vahel algas 1973. a sõda,
võttis Egiptuse president ühendust Iisraeli sõpradega Aafrikas
ja ütles: "Tean, et olete Iisraeli sõbrad,
kuid nüüd sõdib vend sõbra vastu.
Egiptus on teie vend. Iisrael võib olla teie sõber.
Kui vend ja sõber sõdivad, peavad vennad ühte hoidma."
Mõned riigid andsid juutidele 48 tundi aega maalt lahkumiseks.
Kui viimati Sambias käisin,
sai ühe dollariga üle 3000 kwacha.
Midagi juhtus, kui riik Iisraeli vastu pöördus.
1. Moosese 12:3 kirjakoht pole Jumala jaoks naljaasi.
Seepärast peab Aafrika Iisraeli avasüli vastu võtma.
Aafrika peab Jumala tõotust tõsiselt võtma,
kui tahab areneda.
Kuna Aafrika juhid võtsid Jumala tõotusi tõsiselt,
tulid nad Jeruusalemma,
et palvetada murrangut oma mandri ja Iisraeli suhetesse.
Tulime Jeruusalemma, sest Jeruusalemm on vaimne koht,
kus Jumal teeb igavesti kestvaid asju.
Jeruusalemm on strateegiline koht,
kus meie kahetasandiline nägemus saab teostuda.
Võime ühendada Aafrika juudi rahvaga ja õnnistada Iisraeli
ning võime kutsuda iisraellasi Aafrikasse appi
meie ühiskondade eri sektoreid arendama.
Vaid kolm kuud pärast Aafrika juhtide esimest tippkohtumist,
hakkasid Iisraeli ja Aafrika suhted üllataval moel soojenema.
2013. a novembris
puhkes Lääne-Aafrikas tõsine ebolaviiruse epideemia,
mis tappis kaheksas erinevas riigis üle 10 000 inimese.
Iisrael saatis appi meditsiinipersonali,
välikliinikuid ja haigete patsientide karantiinitelke.
UNICEF-i andmeil
andis Iisrael ebola tõrjumiseks rahvaarvu kohta enim abi.
Järgmine Aafrika juhtide tippkohtumine
korraldati Jeruusalemmas kaks aastat hiljem, 2015. a augustis.
Kuningriigi tuule sarja 26. osas
oli kohtumise juhil häid uudiseid.
Pärast meie viimast kohtumist siin on juhtunud palju.
Mitme Aafrika riigi presidendid on pärast eelmist tippkohtumist
esimest korda Iisraelis käinud. Maantee on seega avanenud.
Aafrika juhtide palve
oma mandri ja täieliku murrangu eest suhetes Iisraeliga siiski jätkus.
Kuulutame, et Sina valitsed võimude ja vägede üle Aafrika maade kohal.
Ülistame Sind, Issand.
Jumal valitseb
me Jumal valitseb
Jumal valitseb
me Jumal valitseb
Murrang Aafrika ja Iisraeli suhteis toimus pool aastat hiljem.
2016. a veebruari lõpus alustas Knessetis tööd
Iisraeli-Aafrika suhteid arendav töögrupp.
Töögrupi käivitamisüritusel rääkis peaminister Netanyahu:
Iisrael on naasmas Aafrikasse. Aafrika on naasmas Iisraeli.
See toimub suurelt. See toimub nüüd.
Kuid see oleks pidanud juhtuma juba kaua aega tagasi.
See juhtub nüüd, kuna on nii selge,
et see on hea Aafrikale ja hea Iisraelile.
Meid ootavad mitmed väljakutsed ja võimalused ...
Nagu ütlesin, naaseb Iisrael Aafrikasse
ja Aafrika naaseb Iisraeli
ning püüan teostada seda otseselt Aafrikasse tulemisega.
Liiga kaua olete teie siin käinud ja meie pole sinna tulnud,
kuid me muudame seda.
Netanyahu esimene visiit Aafrikasse
toimus viis kuud hiljem, 2016. a juuni alguses.
See oli samas esimene Iisraeli riigipea Aafrika-visiit
pärast 30-aastast pausi.
Netanyahuga käis Aafrikas
ca 80-liikmeline majandusdelegatsioon
rohkem kui 50 Iisraeli ettevõttest.
Iisraeli valitsus aga eraldas ca 12 mln eurot
majandussuhete ja koostöö parandamiseks Aafrika maadega.
Ajalooliseks nimetatud Ida-Aafrika visiidi ajal
käis Iisraeli peaminister Ugandas, Keenias, Ruandas ja Etioopias.
Visiit algas Aafrika tippkohtumisest Ugandas,
kus Netanyahu kohtus mitmete Aafrika riikide juhtidega.
Netanyahu rääkis üritusest järgmist:
See tippkohtumine meenutab verstaposti -
seitse Aafrika riiki kohtus Iisraeliga.
Minu meelest rõhutab see fakti, et oleme sellest peale
Iisraeli-Aafrika suhetes monumentaalses muutuses.
Selle tagavad maailmas toimuvad suured muutused.
Usun Aafrikasse. Usun teie tulevikku ja meie partnerlusse tulevikus.
Usun, et tippkohtumisest saab pöördepunkt Iisraeli võimes
jõuda suure hulga Aafrika riikideni, mis ongi meie eesmärk.
Tahame teile paremat tulevikku ja paremat tulevikku meile kõigile
ning usume, et võime olla teile täiuslikeks partneriteks.
Tänan teid veel kord erakorralise külalislahkuse
ning soojuse ja sõpruse eest.
Iisrael naaseb Aafrikasse, Aafrika naaseb Iisraeli.
Uganda järel sõitis Netanyahu kaaskonnaga Keeniasse.
Sealt jätkati teed Ruandasse.
Ruandast sõideti Etioopiasse,
kellega Iisraelil olid lähedased suhted juba kuningas Saalomoni ajal.
2016. a septembris kohtus Netanyahu ÜRO Peaassambleel New Yorgis
paarikümne Aafrika riigi juhiga.
Iisraeli-Aafrika suhete taastamine ei lõppenud sellega -
Netanyahu naasis Aafrikasse
vähem kui aasta pärast esimest visiiti.
2017. a juunis
külastas Netanyahu Libeeriat Lääne-Aafrikas,
kuhu ta oli kutsutud esimese mitteaafriklasena
kõnelema Lääne-Aafrika maade majanduskohtumisel.
Ürituse raames kohtus Netanyahu isiklikult Gambia, Ghana, Mali,
Senegali, Togo, Guinea-Bissau, Libeeria, Cabo Verde,
Elevandiluuranniku ja Sierra Leone presidentidega.
Suurim murrang oli selles, et uksed avanesid Iisraelile maadesse,
kus on kas moslemienamus või suur moslemivähemus.
Iisraeli-Aafrika suhted on sellest peale edasi arenenud.
Netanyahu kolmas Aafrika-visiit
toimus 2017. a novembri lõpus.
Keenia presidendi ametisseastumise raames toimunud visiidi ajal
kohtus Netanyahu Ruanda, Gaboni, Uganda, Tansaania, Sambia,
Lõuna-Sudaani, Botswana ja Namiibia presidentide
ning Etioopia peaministriga.
Ühe tulemusena otsustas Iisrael
avada saatkonna Ruanda pealinnas
Iisraeli ja Aafrika maade süvenevate suhete osana.
Jumal on vastanud aafriklaste palveile
oma kontinendi suhte pärast Iisraeliga
täiesti ülikülluslikult.
Ülemaailmse muutuse taga
oli aga 2015. a jaanuari ja veebruari vahel korraldatud
100 päeva palve rahvaste ja Iisraeli suhete eest.
2015. a jaanuaris möödus 70 aastat
Auschwitzi koonduslaagri vabastamisest
ja mais 70. aastat 2. Maailmasõja lõppemisest.
Nende sündmuste vahele nood 100 päeva jäidki.
100-päevane palve
lõppes Jeruusalemmas korraldatud konverentsiga Global Prayer Call,
millest räägivad Kuningriigi tuule sarja osad 23-25.
100 päeva palve algatus tuli sakslastelt,
kes olid juba alustanud oma riigis põhjalikku meeleparandust
2. Maailmasõja aegsete sündmuste pärast.
Sellega on seotud 70-aastane periood
ja Taanieli eeskuju Taanieli 9. peatükis.
Ta parandas meelt Iisraeli rahva, kuningate ja prohvetite eest.
Nii sai Jumal sekkuda, andestada ja nad pagulusest tagasi tuua.
2003. a jaanuaris, täpselt 70 aastat pärast Hitleri võimuletulekut 1933. a,
kogunesime Maarja õdedega nende kogukonnas Saksamaal
parandama meelt oma isade pattudest.
Jätkasime. Olime Nürnbergis 70 aastat pärast Nürnbergi seadusi,
Münchenis 70 aastat pärast Kristallööd
ja Berliinis 70 aastat pärast Wannsee konverentsi.
Saja päeva palvekampaania algas Krakovis jaanuaris
ja lõpeb nüüd siin Jeruusalemmas.
Konverentsi taustal oli arusaam,
et Jumal jagab rahvad lammasteks ja kitsedeks,
ning mõistab nende üle kohut selle järgi,
kuidas nad on suhtunud Tema omandrahvasse Iisraeli.
Ta räägib seda Matteuse evangeeliumi 25. peatükis.
100 päeva palve taustal oli nägemus,
et 70 aastat pärast 2. Maailmasõja lõppu
on ajaaken meeleparanduseks rahvastele.
On äärmiselt tähtis mõista,
et saja päeva palve, mis käivitus Krakovis
ja globaalseks muutus, tähendab kaht asja:
Esmalt on see aeg süveneda, meelt parandada
ja samastuda isade pattudega,
olgu nad meie bioloogilised isad, rahvaisad või kirikuisad.
Teiseks on see muutuse ja muutumise ja lunastuse aeg.
Aeg puhastuda ja valmistuda aegadeks, mis meid ees ootavad.
Suurimad katsumused alles ootavad meid.
Suurimad katsumused on alles ees.
Otsuseorg ootab tulevikus, nagu ka preesterlik kutse,
mis puudutab meie rahvaid ja nende suhteid Iisraeliga.
Saja päeva palvest
algas kümnetesse maadesse levinud palveliikumine,
kus palvetatakse oma riigi ja Iisraeli suhte eest.
Juba 100 päeva ajal toimus mitme rahva puhul muutus.
Esmalt võin öelda, et tunnistan seda muutuse hetke.
Ma tõepoolest näen seda.
Teiseks võin öelda, et ma ei tea, mis täpselt järgmiseks juhtub.
Kaks ja pool aastat hiljem näeme,
kui suur see muutus on olnud.
Rahvad on lähenenud Iisraelile ja Iisrael on lähenenud rahvastele
täiesti uuel moel.
Konverents Global Prayer Call korraldati Jeruusalemmas
2015. a mais.
Pool aastat hiljem algas Euroopas suur Iisraeliga seotud muutus.
Näiteks konverentsile eelnenud aasta vältel külastasid Iisraeli
kolme Euroopa riigi välisministrid ja üks kaitseminister.
2015. a novembris muutis Euroopa vaimset atmosfääri
aga ligi 140 inimohvrit nõudnud Pariisi terrorirünnakute sari.
Ärkamine terrorismi reaalsuse suhtes
pööras Euroopa maade huvi kiiresti Iisraeli poole,
kel on pikk ja põhjalik kogemus terrorismivastase võitlusega.
Järgmise aasta vältel käis Iisraelis
tosinkond Euroopa presidenti ja peaministrit
ning lisaks kümne Euroopa riigi välisministrid.
Sellest peale
on Euroopa riigijuhtide vool Iisraelis jätkunud.
Rahvaste ja Iisraeli suhete radikaalne muutus
ei piirdunud üksnes Euroopaga, vaid levis kogu maailma.
Näiteks Ladina-Ameerikas
ärkas suur hulk usklikke juba 100 päeva palve ajal
palvetama oma maa ja Iisraeli suhte eest.
Juba konverentsi ajal 2015. a oli näha,
et midagi muutus püsivalt.
Saja päeva palve alustas Issanda töös midagi uut.
Iga nädal on lubatud jätkata palvet
Iisraeli ja oma rahva eest.
Teame, et see sõnum on kogudusele just selle aja jaoks.
Julgustan kõiki maailma kristlasi
palvetama Iisraeli ja valitsuste eest.
Teame Matteuse 25. peatüki põhjal, et riigil on tähtis Iisraeli õnnistada,
et saada kõik õnnistused, mis Issand rahvastele lubas.
Kaks aastat hiljem, 2017. a septembris,
tegi peaminister Netanyahu ajaloolise visiidi Lõuna-Ameerikasse,
olles esimene Iisraeli peaminister, kes on iial Ladina-Ameerikas käinud.
Netanyahu käis Argentiinas, Kolumbias ja Mehhikos,
ning kohtus ringreisil ka Paraguay presidendiga.
Iisraeli peaminister Netanyahu võttis muutuse kokku
2017. a septembris ÜRO Peaassambleel peetud kõnes:
Oleme keset suurt revolutsiooni
Iisraeli positsiooni osas rahvaste seas.
See toimub, kuna nii paljud maailma riigid
on lõpuks ärganud selle suhtes, mida Iisrael neile anda võib.
Riigijuhte on viimase kahe aastaga Iisraeli tulvanud
isegi kahe visiidi kaupa päevas.
Netanyahu jätkas:
Seisin siin mullu ja rääkisin sellest fundamentaalsest muutusest
Iisraeli koha suhtes maailmas,
ja vaadake, mis on pärast seda ühe aastaga toimunud.
Iisraelis on käinud sadu presidente, peaministreid, välisministreid
ja muid juhte, paljud neist esimest korda.
Mullu käis Iisraelis nii palju riigijuhte
ja mul oli au esitleda oma riiki kuuel eri kontinendil.
Ühe aastaga kuuel kontinendil ...
70 aastat hiljem
maailm embab Iisraeli ja Iisrael maailma.
Iisrael on aga alati probleemiks seal, kus rahvad kogunevad ilma Jumalata.
Fenomeni on selgelt näha näiteks ÜROs ja Euroopa Liidus.
Piibel räägib, millest see johtub ja põhjus on väga lihtne:
Aegade algul tulid rahvad Paabelis kokku ilma Jumalata.
Jumal vihastus, segas rahvaste keeled ja hajutas nad maailmas laiali.
Jumal kutsus Paabelist välja ühe mehe, Aabrahami,
ja temast kasvatas Jumal endale rahva.
Rahva nimi on Iisrael.
Paljude rahvaste otsesuhted Iisraeliga
on viimastel aastatel tormiliselt paranenud,
kuid Paabeli sarnaste rahvaühenduste nagu ÜRO suhe Iisraeliga
on alati problemaatiline.
ÜROs on Iisraeli tabanud täiesti ainulaadne vastuseis,
mis on oma hullumeelsuses peaaegu koomiline.
Näiteks 2017. a sügisel
kiitis ÜRO Peaassamblee oma kombe kohaselt heaks
21 resolutsiooni Iisraeli vastu
ja vaid kuus resolutsiooni teiste maailma riikide vastu.
Iisrael erineb oma olemuselt, sest on Jumala rahvas.
Piibli järgi on Jeruusalemm
ja peagi naasev Iisraeli kuningas Jeesus see,
mille ümber rahvad lõpuks koonduvad.
"Sel ajal nimetatakse Jeruusalemma 'Issanda aujärjeks'
ja kõik rahvad kogunevad sinna, Issanda nime juurde Jeruusalemma;
ja nad ei käi enam oma kurja südame kanguse järgi." Jer 3:17
Ka ÜROs on viimase paari aastaga siiski suur muutus toimunud.
Soomlaste juhitud ühenduse European Coalition for Israel algatusel
aktsepteeriti esimene juudi püha Yom Kippur
2015. a detsembris ÜRO ametlikuks puhkepäevaks.
President Trumpi valitsuse ajal
on ÜROs aga hakatud asju õige nimega nimetama.
Kui ÜRO Peaassamblee otsustas 2017. a detsembris
hääletada maha USA otsus
tunnustada Jeruusalemm Iisraeli pealinnaks,
polnud 65 riiki enam selle otsuse ja Iisraeli vastu.
Käimas on muutuste aeg ja näib,
et ka ÜROs on tekkimas Iisraeli poolt hääletav blokk.
Lõpuks peavad kõik rahvad otsustama,
kas koonduda Jeruusalemma ümber või valida tänapäeva Paabeli torn.
On aeg palvetada, et meie oma rahvas õige poole valiks.
Kui UNESCOs hääletati 2017. a suvel Templimäe islamiseerimise kohta,
jättis Soome hääletamata, sest hääletus oli politiseeritud.
Kui ÜRO hääletas 2017. a detsembris USA otsuse suhtes
tunnustada Jeruusalemm Iisraeli pealinnaks,
ei jätnud Soome asja politiseerimise tõttu hääletamata,
vaid hääletas Jeruusalemma positsiooni tunnustamise vastu.
Soome on seega maade seas,
kes endiselt järjekindlalt Jumala plaani vastu hääletavad.
Näib, et rahvaste ajaaken
suhete parndamiseks juutide ja Iisraeliga on lahti vähemalt seni,
kuni Iisrael 2018. a mais 70-aastaseks saab.
Sellest algab uus ajajärk.
Nüüd on aeg palvetada oma riigi eest ja parandada rahvuslikult meelt,
nii et seda oleks näha otsustes ka rahvusvahelistel areenidel.
Palvetame lõpetuseks.
Aitäh, Isa, tohutu muutuse eest,
mis on viimastel aastatel rahvaste ja Iisraeli suhetes toimunud.
Aitäh, et oled kuulnud palveid
ja oled vastanud neile ülikülluslikult.
Lase oma armus ka meie riigis tõusta palvel,
mis avaks Sulle meelepärase suhte Sinu rahva Iisraeliga.
Sinu Poja Jeesuse nimel, aamen.
Kuningriigi tuule saadete tootmist saab ka rahaliselt toetada.
Võid helistada TV7 Eesti kanali annetustelefonil:
900 1777 (kõne hind 7 euri),
teha ülekande ekraanil nähtavatele või Taevas TV7 arvelduskontodele
Swedbank EE052200221048388411
SEB EE441010220109461019
Saaja: Taevas TV7 Lisainfo: www.tv7.ee
Tõlge: Monika Jaaguri